Document ID: /roh_data/filtered/fineweb-2-filterrobots_roh.jsonl.gz/38106

cuntegn
Exteriur
Catalugna: Separatists bloccheschan vias
Adherents da l'independenza da la Catalugna han bloccà oz vias e binaris en il nord da Barcelona. Quai han las autoritads communitgà. Oz èsi in onn ch'ils Catalans avevan vuschà davart il referendum d'independenza - quai malgrà che Madrid aveva scumandà quel.
Ils 27 d'october 2017 aveva il parlament catalan proclamà unilateralmain l'independenza da la Catalugna. Sinaquai aveva la regenza centrala a Madrid mess giu la regenza regiunala a Barcelona. Il president regiunal Carles Puigdemont era fugì en l'exteriur.
RR novitads 11:00